

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO GARBĖS PILIEČIO VARDO SUTEIKIMO KOMISIJOS SUDARYMO**

2019 m. spalio 31 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 18 straipsnio 1 dalimi ir Panevėžio rajono garbės piliečio vardo suteikimo komisijos veiklos nuostatų, patvirtintų Savivaldybės tarybos 2007 m. lapkričio 15 d. sprendimu Nr. T-266 „Dėl Panevėžio rajono garbės piliečio vardo suteikimo tvarkos, Panevėžio rajono garbės piliečio vardo suteikimo komisijos veiklos nuostatų patvirtinimo“, 3, 5 ir 6 punktais, Savivaldybės taryba n u s p r e n d ž i a:

1. Sudaryti šios sudėties Panevėžio rajono garbės piliečio vardo suteikimo komisiją Savivaldybės tarybos įgaliojimų laikui:

1.1. Kazimieras Algirdas Budrys – Savivaldybės tarybos narys;

1.2. Daiva Juodelienė – Savivaldybės tarybos narė;

1.3. Lina Kairytė – Savivaldybės tarybos narė;

1.4. Birutė Kronienė – gyventojų bendruomenės „Naujasis Velžys“ pirmininkė;

1.5. Alfonsas Morkvėnas – Savivaldybės tarybos narys;

1.6. Lina Narkevičienė – Panevėžio rajono bendruomenių sąjungos valdybos narė;

1.7. Antanas Pocius – Savivaldybės mero pavaduotojas (komisijos pirmininkas).

2. Pripažinti netekusiu galios Panevėžio rajono savivaldybės tarybos 2015 m. birželio 11 d. sprendimą Nr. T-141 „Dėl Panevėžio rajono garbės piliečio vardo suteikimo komisijos sudarymo“ su visais vėlesniais pakeitimais.

Rūta Vaitkūnienė

2019-10-14

**PANEVĖŽIO RAJONO SAVIVALDYBĖS ADMINISTRACIJOS**

**JURIDINIS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO GARBĖS PILIEČIO VARDO SUTEIKIMO KOMISIJOS SUDARYMO“ PROJEKTO**

2019-10-14

Panevėžys

**Projekto rengimą paskatinusios priežastys:** Sudaryti Panevėžio rajono garbės piliečio vardo suteikimo komisiją Savivaldybės tarybos įgaliojimų laikui.

**Projekto esmė ir tikslai:** Panevėžio rajono garbės piliečio vardo suteikimo komisijos veiklos nuostatų, patvirtintų Savivaldybės tarybos 2007 m. lapkričio 15 d. sprendimu Nr. T-266 „Dėl Panevėžio rajono garbės piliečio vardo suteikimo tvarkos, Panevėžio rajono garbės piliečio vardo suteikimo komisijos veiklos nuostatų patvirtinimo“ (kartu su visais pakeitimais), 3 punkte nustatyta, kad komisija sudaroma iš tarybos narių ir dviejų atstovų (valstybės tarnautojų, ekspertų, gyvenamųjų vietovių atstovų – seniūnaičių, išplėstinės seniūnaičių sueigos deleguotų atstovų, visuomenės atstovų), bendruomeninių organizacijų atstovų ir kitų savivaldybės gyventojų. Atsižvelgiant į tai, sudaroma naujos sudėties Panevėžio rajono garbės piliečio vardo suteikimo komisija – iš penkių savivaldybės tarybos narių ir dviejų bendruomenės atstovų.

**Kokių pozityvių rezultatų laukiama:** Sudaryta nauja Panevėžio rajono garbės piliečio vardo suteikimo komisija.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta**: Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą:** Nereikės.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**: Nėra.

Sprendimo projektui nereikalingas antikorupcinis vertinimas.

Vyriausioji specialistė Rūta Vaitkūnienė